Document ID: 32001R1809

Komission asetus (EY) N:o 1809/2001,
annettu 9 päivänä elokuuta 2001,
tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä annetun neuvoston asetuksen (ETY) N:o 3030/93 liitteiden I, II, III, V, VII, VIII ja IX muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93(1), sellaisena kuin se on viimeksi muutettuna asetuksella (EY) N:o 391/2001(2), ja erityisesti sen 19 artiklan,
sekä katsoo seuraavaa:
(1) Neuvosto on 29 päivänä kesäkuuta 2000 tehdyllä päätöksellä(3) päättänyt Euroopan yhteisön ja Vietnamin sosialistisen tasavallan tekstiili- ja vaatetustuotteiden kauppaa koskevan sopimuksen muuttamisesta kirjeenvaihtona tehdyn sopimuksen allekirjoittamisesta Euroopan yhteisön puolesta ja sen väliaikaisesta soveltamisesta.
(2) Neuvosto on 9 päivänä marraskuuta 2000 tehdyllä päätöksellä(4) päättänyt GATT 1994 -sopimukseen sisällytettävien tekstiili- ja vaatetustuotteiden luettelon vahvistamisesta.
(3) Neuvosto on 23 päivänä marraskuuta 2000 tehdyllä päätöksellä(5) päättänyt Euroopan yhteisön ja Kiinan kansantasavallan tekstiilituotteiden kauppaa koskevan sopimuksen voimassaolon jatkamista ja muuttamista koskevan Euroopan yhteisön ja Kiinan kansantasavallan kirjeenvaihtona tehdyn sopimuksen allekirjoittamisesta ja sen väliaikaisesta soveltamisesta.
(4) Neuvosto on 4 päivänä joulukuuta 2000 tehdyllä päätöksellä(6) päättänyt tekstiilituotteiden kauppaa koskevien sopimusten tekemisestä tiettyjen kolmansien maiden kanssa (Armenia, Azerbaidzan, Egyptin arabitasavalta, entinen Jugoslavian tasavalta Makedonia, Georgia, Kazakstan, Kiinan kansantasavalta, Moldova, Nepalin kuningaskunta, Tadzikistan, Turkmenistan, Ukraina, Uzbekistan ja Valko-Venäjän tasavalta).
(5) Neuvosto on 19 päivänä joulukuuta 2000 tehdyllä päätöksellä(7) päättänyt Euroopan yhteisön ja Ukrainan tekstiilituotteiden kauppaa koskevan sopimuksen voimassaolon jatkamista ja muuttamista koskevan Euroopan yhteisön ja Ukrainan kirjeenvaihtona tehdyn sopimuksen allekirjoittamisesta ja sen väliaikaisesta soveltamisesta.
(6) Neuvosto on 22 päivänä joulukuuta 2000 tehdyllä päätöksellä(8) päättänyt Euroopan yhteisön ja Kroatian tasavallan välisen tekstiilituotteiden kaupasta tehdyn sopimuksen allekirjoittamisesta ja väliaikaisesta soveltamisesta.
(7) Neuvosto on 26 päivänä helmikuuta 2001 tehdyllä päätöksellä(9) päättänyt Euroopan yhteisön ja Sri Lankan demokraattisen sosialistisen tasavallan järjestelyjä tekstiili- ja vaatetustuotteiden markkinoille pääsyn alalla koskevan yhteisymmärryspöytäkirjana tehdyn sopimuksen allekirjoittamisesta ja sen väliaikaisesta soveltamisesta.
(8) Neuvosto on 26 päivänä helmikuuta 2001 tehdyllä päätöksellä(10) päättänyt Euroopan yhteisön ja Bosnian ja Hertsegovinan tekstiilituotteiden kauppaa koskevan sopimuksen voimassaolon jatkamista ja muuttamista koskevan Euroopan yhteisön ja Bosnian ja Hertsegovinan kirjeenvaihtona tehdyn sopimuksen allekirjoittamisesta ja sen väliaikaisesta soveltamisesta.
(9) Latvian ja Liettuan Eurooppa-sopimusten tekstiilipöytäkirjojen voimassaolo on päättynyt.
(10) Neuvosto on 23 päivänä heinäkuuta 2001 tehdyllä päätöksellä päättänyt Euroopan yhteisöjen ja niiden jäsenvaltioiden ja Viron tasavallan välisen Eurooppa-sopimuksen tekstiili- ja vaatetustuotteiden kauppaa koskevan pöytäkirjan N:o 1 päättämistä koskevan Euroopan yhteisön ja Viron tasavallan kirjeenvaihtona tehdyn sopimuksen tekemisestä.
(11) Hongkongin kauppaministeriön nimi muutettiin kauppa- ja teollisuusministeriöksi. Hongkongin viranomaiset ovat toimittaneet uudet vientilisenssien lomakemallit ja uuden alkuperätodistuksen mallin.
(12) Edellä esitetyn perusteella on tarpeen muuttaa asetuksen (ETY) N:o 3030/93 liitteiden I, II, III, V, VII, VIII ja IX asianmukaiset osuudet tietyistä kolmansista maista peräisin olevien tiettyjen tekstiilituotteiden yhteisöön suuntautuvaan tuontiin sovellettavien muutosten huomioon ottamiseksi edellä mainitun asetuksen 19 artiklan mukaisesti. Selvyyden vuoksi liitteet I, II, V, VII, VIII ja IX korvattiin ajan tasalle saatetuilla versioilla.
(13) Sen varmistamiseksi, että yhteisö noudattaa kansainvälisiä velvoitteitaan, tässä asetuksessa säädettyjä toimenpiteitä olisi sovellettava 1 päivästä tammikuuta 2001 lukuun ottamatta Sri Lankan demokraattisen sosialistisen tasavallan, Bosnia ja Hertsegovinan, Ukrainan ja Viron kanssa tehtyjä sopimuksia.
(14) Tässä asetuksessa säädetyt toimenpiteet ovat tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3030/93 seuraavasti:
1. Korvataan liite I tämän asetuksen liitteellä I.
2. Korvataan liite II tämän asetuksen liitteellä II.
3. Korvataan liitteessä III olevan 28 artiklan 6 kohta seuraavasti: "6. Tämä numero koostuu seuraavista osista(11):
- kaksi kirjainta viejämaan yksilöimiseksi seuraavasti:
- Arabiemiirikunnat= AE
- Argentiina= AR
- Armenia= AM
- Azerbaidzan= AZ
- Bangladesh= BD
- Bosnia ja Hertsegovina= BA
- Brasilia= BR
- Egypti= EG
- Entinen Jugoslavian tasavalta Makedonia= 96(12)
- Etelä-Korea= KR
- Filippiinit= PH
- Georgia= GE
- Hongkong= HK
- Indonesia= ID
- Intia= IN
- Kamputsea= KH
- Kazakstan= KZ
- Kiina= CN
- Kirgisistan= KG
- Kroatia= HR
- Laos= LA
- Macao= MO
- Malesia= MY
- Moldova= MD
- Mongolia= MN
- Nepal= NP
- Pakistan= PK
- Peru= PE
- Singapore= SG
- Sri Lanka= LK
- Tadzikistan= TJ
- Taiwan= TW
- Thaimaa= TH
- Turkmenistan= TM
- Ukraina= UA
- Uzbekistan= UZ
- Valko-Venäjä= BY
- Venäjän federaatio= RU
- Vietnam= VN
- kaksi kirjainta aiotun määräjäsenvaltion yksilöimiseksi seuraavasti:
- AT= Itävalta
- BL= Benelux
- DE= Saksa
- DK= Tanska
- EL= Kreikka
- ES= Espanja
- FI= Suomi
- FR= Ranska
- GB= Yhdistynyt kuningaskunta
- IE= Irlanti
- IT= Italia
- PT= Portugali
- SE= Ruotsi
- tämän liitteen taulukossa A lueteltuja tuotteita koskevan kiintiö- tai rekisteröintivuoden yksilöimiseksi yksinumeroinen luku, joka vastaa kyseisen vuoden viimeistä numeroa, esimerkiksi '1' vuodelle 2001, jne. Kun kyseessä ovat Kiinan kansantasavallasta peräisin olevat, liitteen V lisäyksessä C luetellut tuotteet, tämän numeron on oltava '7' vuoden 2001 osalta,
- kaksinumeroinen luku asiakirjan antaneen viejämaan viranomaisen yksilöimiseksi,
- kyseiselle määräjäsenvaltiolle annettu juokseva viisinumeroinen luku 00001:stä 99999:ään."
4. Korvataan liitteen III taulukko A tämän asetuksen liitteellä III.
5. Korvataan Hongkongin vientilisenssin lomakemalli 4 tämän asetuksen liitteellä IV.
6. Korvataan Hongkongin vientilisenssin lomakemalli 5 tämän asetuksen liitteellä V.
7. Korvataan Hongkongin alkuperätodistuksen malli tämän asetuksen liitteellä VI.
8. Korvataan liite V tämän asetuksen liitteellä VII.
9. Korvataan liite VII tämän asetuksen liitteellä VIII.
10. Korvataan liite VIII tämän asetuksen liitteellä IX.
11. Korvataan liite IX tämän asetuksen liitteellä X.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 2001. Sri Lankan demokraattisen sosialistisen tasavallan sekä Bosnia ja Hertsegovinan osalta asetusta sovelletaan 1 päivästä maaliskuuta 2001 ja Ukrainan osalta 26 päivästä maaliskuuta 2001. Viron osalta sitä sovelletaan niin pian kuin sopimus tulee voimaan.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä elokuuta 2001.

Labels: 1
3
5